রবিবার মাঠে প্রধানমন্ত্রী মোদি, রয়েছে সুরকার প্রীতমের পারফরম্যান্স

আহমেদাবাদ: রবিবার ক্রিকেট বিশ্বকাপের ফাইনাল (CWC 2023 Final)। ভারত-অস্ট্রেলিয়া ওই ফাইনাল ম্যাচটি হবে আহমেদাবাদের নরেন্দ্র মোদি স্টেডিয়ামে (Narendra Modi Stadium)। সেখানেই উপস্থিত থাকবেন প্রধানমন্ত্রী নরেন্দ্র মোদিও। ফাইনাল ম্যাচকে ঘিরে গোটা ভারতবাসীর মধ্যে উন্মাদনা তুঙ্গে। ফাইনাল ম্যাচে ওপেনিং সেরিমোনিও হতে চলেছে জমকালো। যার মধ্যে রয়েছে ভারতীয় বায়ুসেনার সূর্যকিরণ অ্যারোবেটিক দলের ১০ মিনিটের এয়ার শো। পাশাপাশি ইনিংস ব্রেকে থাকছে সুরকার প্রীতমের (Music Director Pritam) একটি পারফরম্যান্স রয়েছে।

ফ্লাইট কমান্ডার ও ডেপুটি টিম লিডার সিদেশ কার্তিকের নেতৃত্বে ভারতীয় বায়ুসেনার ৯টি বিমান টসের পর এই এয়ার-শো করবেন। ফ্লাইটগুলি আহমেদাবাদ বিমানবন্দর থেকে যাত্রা শুরু করে নরেন্দ্র মোদি স্টেডিয়ামের উপরে এয়ার শো করবে। এমনকী জাতীয় সঙ্গীতের সঙ্গে সঙ্গে আরও একটি ফ্লাই-পাস্টও হবে।

আরও পড়ুন: হরিনাম সংকীর্তনকে তৃণমূল-বিজেপি সংঘর্ষ কুলতলিতে

ইনিংস ব্রেকে থাকছে আরও চমক। বিশ্বকাপ জয়ী সব দলের অধিনায়কদের বিসিসিআইয়ের পক্ষ থেকে সম্মান জানানো হবে। এর মধ্যে কপিল দেব এবং মহেন্দ্র সিং ধোনিও রয়েছেন। সঙ্গে থাকছেন সুরকার প্রীতমের অনুষ্টান। ৫০০-র বেশি নৃত্যশিল্পী সহ, কাস্টমাইজড ফ্লোটে পারফর্ম করবেন তিনি। আহমেদাবাদে ম্যাচের আগে, গুজরাতের মুখ্যমন্ত্রী শুক্রবার একটি উচ্চ-পর্যায়ের বৈঠক করেন। সেখানে নিরাপত্তা, পরিচ্ছন্নতা এবং ট্র্যাফিক ব্যবস্থাপনার বিষয়গুলি নিয়ে আলোচনা করা হয়।