বিরাট কোহলির হাতে ব্রাউন ব্যান্ড আসলে কী?

আমেদাবাদ: বিরাট কোহলি (Virat Kohli)। মাঠে নামলেই যেন রেকর্ড। এক বিশ্বকাপে (ICC Cricket World Cup 2023) রান করার নিরিখে সবচেয়ে বেশি রান তাঁর দখলে। এমনকি শচীন তেণ্ডুলকরের (Sachin Tendulkar) ওয়ান ডে-তে সবচেয়ে বেশি সেঞ্চুরি করার রেকর্ডও তিনি ভেঙে দিয়েছেন। তিনি সবসময়ে আলোচনার কেন্দ্রবিন্দুতে। তবে বিরাট কোহলিকে নিয়ে সম্প্রতি যে বিষয়ে আলোচনা হচ্ছে সেটি হলো -তাঁর ডান হাতে পরে থাকা ব্রাউন কালারের ব্যান্ড। সেটি কি, কেন বিরাট পরছেন এরকম বিভিন্ন প্রশ্ন তাঁর ফ্যানেদের মনে। আজকে এই ব্যান্ড নিয়েই বিস্তারিত তথ্য জেনে নেওয়া যাক।

এটি কোনও ঘড়ি নয়। এটি একটি ফিটনেস ব্যান্ড। এই ফিটনেস ব্যান্ডটি হুপ ব্র্যান্ডের, যা এখনও ভারতে লঞ্চ হয়নি। এই ব্যান্ডটি শুধু ট্র্যাকই করে না, রিয়েল টাইম স্ট্রেস স্কোরও দেয়। এটি এমন একটি ট্র্যাকার যা খেলোয়াড়দের জানিয়ে দেয়, তাঁদের শরীর খেলার জন্য কতটা প্রস্তুত এবং কী ধরনের উন্নতি প্রয়োজন। কতটা ঘুমের প্রয়োজন আছে। এই ফিটনেস ব্যান্ডটি সাবস্ক্রিপশন ভিত্তিক। এটি ব্যবহার করতে আপনাকে মাসিক সাবস্ক্রিপশন ফি দিতে হবে। ১২ মাসের সাবস্ক্রিপশন ২৩৯ ডলারে কিনতে পারেন। তবে ভারতে এটি এখনও পাওয়া যায় না। এর মাসিক সাবস্ক্রিপশন চার্জ ৩০ ডলার।

আরও পড়ুন: ফাইনালের আগে রোহিতকে এই ৩ বিষয় ভাবাবেই

হুপ-এর দাবি, তাদের ব্যান্ড দ্বারা ট্র্যাক করা স্বাস্থ্য এবং ফিটনেস ডেটা ৯৯ শতাংশ পর্যন্ত সঠিক। এই ব্যান্ডটি সূর্যকুমার যাদব, বিরাট কোহলি, মহম্মদ সিরাজের হাতে দেখা গিয়েছে। এই ডিভাইসটি বিশ্বের শীর্ষ ক্রীড়াবিদরাও ব্যবহার করেন।